
ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 210 

10 Οκτωβρίου 1995 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ 378 
Αναδιάρθρωση Διεύθυνσης Ασφάλειας Αττικής και άλλες 
διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. α', βτουΝ. 
1481/1984 «Οργανισμός Υπουργείου Δημόσιας Τάξης» 
(Α'-152), όπως αυτό αντικατάστάθηκε με το άρθρο 1 παρ. 
1 του Ν. 1590/1986 (Α -49). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α-137), το οποίο 
προστέθηκε με το άρθρο 27 του Ν. 2081 /1992 (Α'-Ι54). 

3. Τις διατάξεις του Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης» (Α'-36). 

4. Το γεγονός ότι από τις διατάξεις του παρόντος δεν 
προκαλείται δαπάνη αε βάρος του Κρατικού Προϋπολογι¬ 
σμού. 

5. την 539/1995 γνωμοδότηση του Συμβουλίου της 
Επικράτειας ύστερα από πρόταση του Υπουργού Δημό¬ 
σιας Τάξης, αποφασίζουμε: 

Αρθρο 1 

Διάρθρωση Διεύθυνσης Ασφάλειας Αττικής. 

( Η παρ. 3 του άρθρου 8 του Π.Δ. 95/1987 (Α-56), όπως 
αντικαταστάθηκε με το άρθρο 1 του Π.Δ. 454/1988 (Α'- 
206), αντικαθίσταται ως εξής; 

«3. Η Διεύθυνση Ασφάλειας διαρθρώνεται εσωτερικά 
στις ακόλουθες Υποδιευθύνσεις: 
α. Κρατικής Ασφάλειας. 

β. Δίωξης Εγκλημάτων κατά Ζωής και Ιδιοκτησίας, 
γ. Δίωξης Οικονομικών Εγκλημάτων και Εγκλημάτων 
Αρχαιοκαπηλείας και Ηθών, 
δ. Δίωξης Ναρκωτικών, 
ε. Προστασίας Ανηλίκων, 
στ. Προστασίας Επισήμων, 
ζ. Εσωτερικών Λειτουργιών». 

Αρθρο 2 

Υποδιεύθυνση Κρατικής Αφάλειας. 

1. Η Υποδιεύθυνσή Κρατικής Ασφάλειας διαρθρώνεται 
εσωτερικά στα ακόλουθα Τμήματα: 


α. Τμήμα Ιο - Συντονισμού, 
β. Τμήμα 2ο - Ενημέρωσης, 
γ. Τμήμα 3ο - Όπλων και Εκρηκτικών, 
δ. Τμήμα 4ο - Προστασίας της Ασφάλειας του Κράτους 
και του Πολιτεύματος. 

ε. Τμήμα 5ο - Εξουδετέρωσης Εκρηκτικών Μηχανισμών 
και Αυτοσχεδίων Βομβών, 
στ, Τμήμα 6ο - Διοικητικών Μέτρων - Αλλοδαπών. 

2. Τα Τμήματα Συντονισμού, Όπλων και Εκρηκτικών και 
Προστασίας της Ασφάλειας ίου Κράτους και του Πολιτεύ¬ 
ματος έχουν αντίστοιχα τις αρμοδιότητες των εδαφίων β', 
δ’. και στ' της παρ. 8 του άρθρου 8 του Π.Δ. 95/1987 
(Α'-56), όπως αντικαταστάθηκε με το άρθρο 2 του Π.Δ. 
454/88 (Α-206). 

3. Το Τμήμα Ενημέρωσης έχει τις αρμοδιότητες που 
προβλέπονται από το εδάφ. εζ' της παρ. 8 του άρθρου 7 
του Π.Δ. 161/1988 (Α -74). 

4. Το Τμήμα Εξουδετέρωσης Εκρηκτικών Μηχανισμών 
και Αυτοσχεδίων Βομβών έχει τις αρμοδιότητες που προ- 
βλέπονται από το άρθρο 1 του Π.Δ. 357/1986 (Α -157). 

5. Το Τμήμα Διοικητικών Μέτρων Αλλοδαπών συντονί¬ 
ζει και εποπτεύει το έργο των αστυνομικών υπηρεσιών για 
θέματα αλλοδαπών, χειρίζεται θέματα παροχής πολιτικού 
ασύλου και απελάσεων και μεριμνά για την εκτέλεση σχε¬ 
τικών δικαστικών αποφάσεων και κάθε άλλης διοικητικής 
πράξής που αφορά αλλοδαπούς. 

Αρθρο 3 

Υποδιεύθυνση Δίωξης Εγκλημάτων κατά Ζωής 
και Ιδιοκτησίας. 

1. Η Υποδιεύθυνση Δίωξης Εγκλημάτων κατά Ζωής και 
Ιδιοκτησίας διαρθρώνεται εσωτερικά στα ακόλουθα Τμή¬ 
ματα: 

α. Τμήμα Ιο - Εγκλημάτων κατά της Ζωής, 
β Τ μήμα 2ο - Εγκλημάτων κατά Ιδιοκτησίας, 
γ. Τμήμα 3ο - Δίωξης Εκβιαστών, 
δ. Τμήμα 4ο - Αναζητήσεων. 

2. Τα Τμήματα Εγκλημάτων κατά της Ζωής και Ιδιοκτη¬ 
σίας έχουν τις αρμοδιότητες που προβλέπονται στην πα¬ 
ράγραφο 2 του άρθρου 80 του Π.Δ. 582/1984 (Α -208) 
όπως αντικαταστάθηκε με την παρ. 1 του άρθρου 6 του 
Π.Δ. 454/1988 {Α'-206). 

3. Το Τμήμα Δίωξης Εκβιαστών έχει τις αρμοδιότητες 
που προβλέπονται στην παράγραφο 9 του άρθρου 8 του 
Π.Δ. 95/1987, όπως προστέθηκε με το άρθρο 1 του Π.Δ. 
325/1992 (Α -162). 

4 Το Τμήμα Αναζητήσεων έχει τις αρμοδιότητες του 
δευτέρου εδαφίου της παρ. 5 του όρθρου 80 του Π.Δ. 
582/1984. 

Άρθρο 4 

Υποδιεύθυνση Δίωξης Οικονομικών Εγκλημάτων 
και Εγκλημάτων Αρχαιοκαπηλείας και Ηθών. 

1. Η Υποδιεύθυνση Δίωξης Οικονομικών Εγκλημάτων 
και Εγκλημάτων Αρχαιοκαπηλείας και Ηθών διαρθρώνεται 
εσωτερικά στα ακόλουθα Τμήματα: 
α. Τμήμα Ιο - Οικονομικών Εγκλημάτων, 
β. Τμήμα 2ο - Αρχαιοκαπηλείας. 
γ. Τμήμα 3ο - Ηθών, 
δ. Τμήμα 4ο - Παιγνίων. 

2 Το Τμήμα Οικονομικών Εγκλημάτων έχει τις αρμοδιό¬ 
τητες του δεύτερου και τρίτου εδαφίου της παραγράφου 
3 του άρθρου 80 του Π.Δ. 582/1984 

3 Τα Τμήματα Αρχαιοκαπηλείας και Ηθών έχουν τις αρ¬ 
μοδιότητες που προβλέπονται από την παρ 4 του άρθρου 
80 του Π.Δ. 582/1984. 

4. Το Τμήμα Παιγνίων έχει τις αρμοδιότητες που προ- 
βλέπονται από το πρώτο εδάφιο της παραγράφου 5 του 
άρθρου 80 του Π.Δ. 582/1984. 

Άρθρο 5 

Υποδιεύθυνση Δίωξης Ναρκωτικών 

1. Η Υποδιεύθυνση Δίωξης Ναρκωτικών διαρθρώνεται 
εσωτερικά στα ακόλουθα Τμήματα και Γραφεία: 

α. Τμήμα Ιο - Γενικών Υποθέσεων 
β. Τμήμα 2ο - Άμεσης Επέμβασης 
γ. Τμήμα 3ο - Ανάλυσης και Τεκμηρίωσης Πληροφο¬ 
ριών. 

δ. Τμήματα Δίωξης Ναρκωτικών Αθηνών, Πειραιά, Δυτι¬ 
κής, Ανατολικής Αττικής, Γλυφάδας και Κρατικού Αερολι¬ 
μένα Αθηνών, 
ε. Γραφείο Γραμματείας. 

2. Το Τμήμα Γενικών Υποθέσεων χειρίζεται τις σοβα¬ 
ρές, κατά την κρίση του προϊσταμένου της Υποδιεύθυν¬ 
σης, υποθέσεις δίωξης ναρκωτικών και ιδίως αυτές που 
έχουν διεθνείς προεκτάσεις και συνδράμει τις αρμόδιες 
αστυνομικές Υπηρεσίες και σε άλλες περιοχές της επι¬ 
κράτειας, σύμφωνα με τα οριζόμενα στην παρ. 1 του άρ¬ 
θρου 8 του Π.Δ. 95/1987. 

3. Το Τμήμα Άμεσης Επέμβασης λειτουργεί σε 24ωρη 
βάση, χειρίζεται το κέντρο ραδιοτηλεπικοινωνϊας (Η/Τ) της 
Υποδιεύθυνσης, ενεργεί περιπολίες με κατάλληλα οχή¬ 
ματα, επεμβαίνει άμεσα οε περιστατικά αρμοδιότητας της 
Υποδιεύθυνσης και ενημερώνει έγκαιρα το αρμόδιο 
Τμήμα Δίωξης Ναρκωτικών για τον περαιτέρω χειρισμό 
της υπόθεσης. 

4. Το Τμήμα Ανάλυσης και Τεκμηρίωσης Πληροφοριών 
συγκεντρώνει, αναλύει, επεξεργάζεται, εκτιμά και ταξινο¬ 
μεί κάθε σχετική πληροφορία, που αφορά στην πρόληψη 
και καταστολή της διάδοσης των ναρκωτικών, και εισηγεί- 
ται την αξιοποίησή τους από τις αρμόδιες Υπηρεσίες. 

5. Τα Τμήματα Δίωξης Ναρκωτικών είναι αρμόδια, για 
τον έλεγχο και τη δίωξη της παράνομης παραγωγής, κατο¬ 
χής και διακίνησης ναρκωτικών ουσιών και φαρμκάκων, 
την παρακολούθηση των μέσων και μεθόδων δράσης των 
παραβατών της σχετικής νομοθεσίας με σκοπό την απο¬ 
τελεσματικότερη αντιμετώπισή τους και τη μελέτη, εισή¬ 
γηση και λήψη των αναγκαίων μέτρων που αποβλέπουν 
στην πρόληψη και καταστολή της διάδοσης των ναρκωτι¬ 


κών. Για την εκπλήρωση της ανωτέρω αποστολής τους - 
Τμήματα Δίωξης Ναρκωτικών συνεργάζονται με τις ου- 
ναρμόδιες υπηρεσίες και φορείς. 

6. Το Γραφείο Γραμματείας εκτελεί τη γραμματειακή 
εργασία της Υποδιεύθυνσης, χειρίζεται τα θέματα τεχνι¬ 
κής υποστήριξης αυτής, καθώς και τα θέματα απασχόλη¬ 
σης των συνοδών των αστυνομικών σκύλων δίωξης ναρκω¬ 
τικών και τηρεί τα καθοριζόμενα υπηρεσιακά βιβλία και το 
ειδικό αρχείο καρτελλών. 

7. Κατά τα λοιπά ισχύει π 7001/2/225 από 26.10.1987 
απόφαση του Υπουργού Δημόσιας Τάξης (Β -562). 

Αρθρο 6 

Υποδιεύθυνση Προστασίας Ανηλίκων. 

1. Η Υποδιεύθυνση Προστασίας Ανηλίκων διαρθρώνε¬ 
ται εσωτερικά στα ακόλουθα Τμήματα: 

α. Τμήμα Ιο - Προστασίας Ανηλίκων, 
β. Τμήμα 2ο - Ειδικής Μεταχείρισης Ανηλίκων. 

2. Το Τμήμα Προστασίας Ανηλίκων είναι αρμόδιο για τη 
μελέτη των κοινωνικών αιτίων των εγκλημάτων που δια- 
πράττονται από τους ανηλίκους, τη συνεργασία με τους 
συναρμόδιους φορείς, για την πρόληψη και καταστολή 
της εγκληματικότητας των ανηλίκων και την επεξεργασία 
των σχετικών στατιστικών στοιχείων. Επίσης συνεργάζε¬ 
ται με το Τμήμα Αναζητήσεων για την αναζήτηση εξαφανι- 
σθέντων ανηλίκων. 

3. Το Τμήμα Ειδικής Μεταχείρισης Ανηλίκων είναι αρ¬ 
μόδιο για τη μεταχείριση (κράτηση, μεταγωγή κ.λ.π ι των 
ποινικών παραβατών ανηλίκων κατά τη διάρκεια παραμο¬ 
νής τους στις Αστυνομικές Υπηρεσίες, σε συνεργασία με 
τις δικαστικές αρχές ανηλίκων και την παροχή συνδρομής 
στις λοιπές αστυνομικές υπηρεσίες κατά την έρευνα αξιο¬ 
ποίνων πράξεων στις οποίες εμπλέκονται ανήλικοι. 

Άρθρο 7 

Υποδιεύθυνση Προστασίας Επισήμων. 

1. Η Υποδιεύθυνση Προστασίας Επισήμων διαρθρώνε¬ 
ται εσωτερικά οτα ακόλουθα Τ μήματα: 

α. Τμήμα 1 ο - Προστασίας Μελών Κυβέρνησης και Βου¬ 
λευτών. 

β. Τμήμα 2ο - Προστασίας Προσώπων Ειδικών Κατηγο¬ 
ριών. 

γ. Τμήμα - 3ο - Προστασίας Ξένων Επισήμων. 

2. Το Τμήμα Προστασίας Μελών Κυβέρνησης και Βου¬ 
λευτών λαμβάνει τα αναγκαία μέτρα για την ασφάλεια των 
μελών της Κυβέρνησης και των Βουλευτών. 

3. Το Τμήμα Προστασίας Προσώπων Ειδικών Κατηγο¬ 
ριών λαμβάνει τα αναγκαία μέτρα για την ασφάλεια ημεδα¬ 
πών, επισήμων ή μη, προσώπων που λόγω της θέσης ή της 
ιδιότητάς τους ενδέχεται να αποτελέσουν στόχο εγκλημα¬ 
τικής ενέργειας 

4. Το Τμήμα Προστασίας Ξένων Επισήμων λαμβάνει τα 
αναγκαία μέτρα, για την ασφάλεια των ξένων επισήμων 
κατά τη διάρκεια παραμονής τους στη χώρα μας. 

Αρθρο 8 

Υποδιεύθυνση Εσωτερικών Λειτουργιών. 

1. Η Υποδιεύθυνση Εσωτερικών Λειτουργιών διαρθρώ¬ 
νεται εσωτερικά στα ακόλουθα Τ μήματα: 
α. Τμήμα Ιο - Προσωπικού, 
β. Τμήμα 2ο - Διαχείρισης Υλικού - Χρηματικού, 
γ. Τμήμα 3ο - Διεκπεραίωσης, 
δ. Τμήμα 4ο - Ευρετηρίων και Αρχείων. 

ε. Τμήμα 5ο - Ταυτοτήτων. 

2. Το Τμήμα Προσωπικού έχει ως προς τις υπηρεσίες 
και το προσωπικό της Διεύθυνσης Ασφάλειας Αττικής τις 
αρμοδιότητες που καθορίζονται από τα εδάφια β', γ', ζ' και 
η' της παρ. 2 και της παρ. 3 του άρθρου 73 του Π.Δ. 582/ 
1984. 

3. Το Τμήμα Διαχείρισης Υλικού - Χρηματικού έχει ως 
προς τις υπηρεσίες και το προσωπικό της Διεύθυνσης 
Ασφάλειας Αττικής, τις αρμοδιότητες που καθορίζονται 
από την παράγραφο 4 του άρθρου 73 του Π.Δ. 582/1984. 

4. Το Τμήμα Διεκπεραίωσης έχει τις αρμοδιότητες που 
καθορίζονται στο εδάφιο α' της παραγράφου 2 του άρ¬ 
θρου 73 και στο πρώτο εδάφιο της παραγράφου 3 του άρ¬ 
θρου 83 του Π.Δ. 582/1984. 

5. Το Τμήμα Ευρετηρίων και Αρχείων έχει τις αρμοδιό¬ 
τητες που καθορίζονται από το δεύτερο, τρίτο και τέταρτο 
εδάφιο της παραγράφου 3 του άρθρου 83 του Π.Δ. 582/ 
1984. 

6. Το Τμήμα Ταυτοτήτων είναι αρμόδιο για την παρα¬ 
λαβή, τον έλεγχο, την πρωτοκόλληση, την επικύρωση και 
την ενσωμάτωση ίων δελτίων αστυνομικών ταυτοτήτων, 
καθώς και την αρχειοθέτηση και την τήρηση του αρχείου 
καρτελλών ταυτοτήτων. 

Αρθρο 9 

Διεύθυνση Αντιμετώπισης Εδικών Εγκλημάτων Βίας 

1. Η Υποδιεύθυνση Αντιμετώπισης Ειδικών Εγκλημάτων 
Βίας που προβλέπεται από τις διατάξεις του Π.Δ. 454/ 
1988, όπως αυτές τροποποιήθηκαν και συμπληρώθηκαν 
από τις διατάξεις του Π.Δ. 191/1991 (Α-74), του Π.Δ. 
439/1991 (Α 159} και Π.Δ.124/92 προάγεται σε Διεύ¬ 
θυνση, λειτουργεί στα πλαίσια του Κλάδου Ασφάλειας και 
Τάξης του Υπουργείου Δημόσιας Τάξης και υπάγεται 
απευθείας στον Αρχηγό της Ελληνικής Αστυνομίας. 

2. Η Διεύθυνση Αντιμετώπισης Ειδικών Εγκλημάτων 
Βίας έχει ως αποστολή την αντιμετώπιση των Ειδικών 
Εγκλημάτων Βίας (τρομοκρατικών) και εδαφική αρμοδιό¬ 
τητα εκείνη της Γενικής Αστυνομικής Διεύθυνσης Αττι¬ 
κής, διορθώνεται δε εσωτερικά στα ακόλουθα Τμήματα: 

α. Τμήμα Ιο - Συντονισμού 

β. Τμήμα 3ο - Εξακριβώσεων 

γ. Τμήμα 3ο - Ερευνών 

δ. Τμήμα 4ο - Επιχειρήσεων 

ε. Τμήμα 5ο - Πληροφοριών 

στ. Τμήμα 6ο - Εσωτερικών Λειτουργιών 

3. Το Τμήμα Συντονισμού έχει τις αρμοδιότητες που 
προβλέπεται στην παρ 2 του άρθρου 2 του Π.Δ. 191/ 
1991 (Α-74). 

4. Το Τμήμα Εξακριβώσεων έχει τις αρμοδιότητες που 
προβλέπονται στην παρ. 3 του άρθρου 2 του Π.Δ.191/ 
1991, όπως αντικαστάθηκε από την παρ. 2 του άρθρου 1 
του Π.Δ. 124/1992 (Α -56). 

5. Το Τμήμα Ερευνών ενεργεί για την πρόληψη και κα¬ 
ταστολή ενεργειών που στρέφομε τη χρήση βίας και τρο¬ 
μοκρατικών μέσων, γενικά, κατά της Ασφάλειας του Κρά¬ 
τους και του Δημοκρατικού Πολιτεύματος και κατά προ¬ 
σώπων και πραγμάτων. 

6. Το Τμήμα επιχειρήσεων: 

α. Μεριμνά για τη λειτουργία Κέντρου Επιχειρήσεων, σε 
24ωρη βάση, και δέχεται πληροφορίες που σχετίζονται με 
την αποστολή της Διεύθυνσης Αντιμετώπισης Ειδικών 
Εγκλημάτων Βίας, τις οποίες αμελλητί διαβιβάζει αρμο- 
δίως ή αξιοποιεί καταλλήλως, κατά περίπτωση, 
β Εξασφαλίζει τη διαρκή επικοινωνία της Διεύθυνσης 


με το προσωπικό της και ενημερώνει σχετικά με τη διά¬ 
ταξη της υπηρεσίας. 

γ. Τηρεί μνημόνια των σχεδίων της Διεύθυνσης και προ¬ 
βαίνει στις απαραίτητες ενέργειες, όταν συντρέχει περί¬ 
πτωση και μέχρι να επιληφθούν οι αρμόδιοι αξιωματικοί 
αυτής. 

δ. Σε περίπτωση εκδήλωσης τρομοκρατικής ενέργειας 
ή όταν διαταχθεί από το διευθυντή της Διεύθυνσης Αντι¬ 
μετώπισης Ειδικών Εγκλημάτων Βίας και βάσει των οι¬ 
κείων σχεδίων ενεργειών: 

(1) Μεριμνά για την άμεση κινητοποίηση των Τμημάτων 
της Διεύθυνσης, του προσωπικού και των μέσεων αυτών, 
με σκοπό την έγκαιρη και αποτελεσματική επέμβασή τους 
σε συμβάντα της αρμοδιότητάς της. 

(2) Καθοδηγεί, κατευθύνει και συντονίζει τη δράση των 
Τμημάτων και του προσωπικού της Διεύθυνσης και την κί¬ 
νηση των οχημάτων αυτής, εξασφαλίζει την ομαλή επικοι¬ 
νωνία αυτών με το Κέντρο Επιχειρήσεων και διαβιβάζει τις 
αναγκαίες διαταγές και οδηγίες. 

(3) Ενημερώνει αμέοως το διευθυντή της Διεύθυνσης 
Αντιμετώπισης Ειδικών Εγκλημάτων Βίας και τις αρμόδιες 
Υπηρεσίες του Υπουργείου Δημόσιας Τάξης, ζητεί τη συν¬ 
δρομή της Ειδικής Κατασταλτικής Αντιτρομοκρατικής Μο¬ 
νάδας και αναφέρει κάθε εκδήλωαη τρομοκρατικής ενέρ¬ 
γειας ή την εξέλιξη των επιχειρήσεων. 

(4) Εξασφαλίζει τη συνεργασία και αποτελεί το σύνδε¬ 
σμο επικοινωνίας της Διεύθυνσης με τις λοιπές εμπλεκό¬ 
μενες αστυνομικές Υπηρεσίες και τα αντίστοιχα Κέντρα 
Επιχειρήσεων, με σκοπό το συντονισμό των ενεργειών, 
την παροχή συνδρομής και την επιτυχή διεξαγωγή των επι¬ 
χειρήσεων. 

(5) Εκτελεί κάθε άλλη αποστολή που του ανατίθεται 
από το διευθυντή της Διεύθυνσης Αντιμετώπισης Ειδικών 
Εγκλημάτων Βίας. 

7. Το Τμήμα Πληροφοριών έχει τις αρμοδιότητες που 
προβλέπονται από την παράγραφο 6 του άρθρου 2 του 
Π.Δ. 191/1991, όπως αυτή προστέθηκε με την παρά¬ 
γραφο 3 του άρθρου 1 του Π.Δ. 124/1992. 

8. Το Τμήμα Εσωτερικών Λειτουργιών έχει τις αρμοδιό¬ 
τητες που προβλέπονται στις παραγράφους 2, 3 και 4 του 
άρθρου 73 του Π.Δ. 582/1984 και τη διαχείριση θεμάτων 
τεχνικών μέσων. Σε περίπτωση συστέγασης της Διεύθυν¬ 
σης Αντιμετώπισης Ειδικών Εγκλημάτων Βίας, οι αρμοδιό¬ 
τητες των εδαφίων δ', ε' και στ' της παρ. 2 του άρθρου 73 
του Π.Δ. 582/1984 ασκούνται από την Υπηρεσία με την 
οποία συστεγάζεται. 

9. Οι δραστηριότητες των ανωτέρω Τμημάτων, ασκού¬ 
νται εντός των ορίων των διατάξεων του Συντάγματος και 
των συναδόντων προς αυτά νόμων περί προστασίας των 
ατομικών δικαιωμάτων. 

10. Η δραστηριότητα της Διεύθυνσης, σε θέματα της 
αρμοδιότητάς της επεκτείνεται και πέραν της περιοχής 
της Γενικής Αστυνομικής Διεύθυνσης Αττικής, ύστερα 
από έγκριση του Αρχηγού της Ελληνικής Αστυνομίας. Οι 
κατά τόπους αστυνομικές Υπηρεσίες υποχρεούνται να τη 
συνδράμουν στο έργο της, όταν παρΐσταται ανάγκη. 

11. Οι Γ ενικές Αστυνομικές Διευθύνσεις Αττικής και 
Θεσσαλονίκης και οι Αστυνομικές Διευθύνσεις Νομών, 
καθώς και οι υφιστάμενες αυτών Υπηρεσίες συνεργάζο¬ 
νται στενά με τη Διεύθυνση Αντιμετώπισης Ειδικών 
Εγκλημάτων Βίας, ανταλλάσσουν οπευθείας πληροφο¬ 
ρίες και αλληλοβοηθούνται για την πρόληψη και κατα¬ 
στολή των ενεργειών που σχετίζονται με την αποστολή 

της Ειδικότερα, η Γενική Αστυνομική Διεύθυνση Αττικής 
και οι υφιστάμενες Υπηρεσίες της υποχρεούνται να παρέ¬ 
χουν οτη Διεύθυνση Αντιμετώπισης Ειδικών Εγκλημάτων 
Βίας, αμέσως και κατά απόλυτη προτεραιότητα, κάθε συν¬ 
δρομή που απαιτείται απευθείας από αυτές. 

12. Οι Υπηρεσίες της Ελληνικής Αστυνομίας υποχρεού- 
νται, αμελλητί να γνωρίζουν στη Διεύθυνση Αντιμετώπι¬ 
σης Ειδικών Εγκλημάτων Βίας με κοινοποίηση στι ιεραρ¬ 
χικά προϊστάμενες ενδιάμεσες Υπηρεσίες, κάθε στοιχείο 
και πληροφορία, που σχετίζονται με την αποστολή της. 

Διαταγές των Κεντρικών Υπηρεσιών του Υπουργείου 
ν Δημόσιας Τάξης, που απευθύνονται στην ανωτέρω Διεύ¬ 
θυνση, εφόσον κρίνεται σκόπιμο, κοινοποιούνται και στις 
άλλες Υπηρεοίες Ασφάλειας. 

13. Το προσωπικό της Διεύθυνσης Αντιμετώπισης Ειδι¬ 
κών Εγκλημάτων Βίας, κατά την άσκηση των καθηκόντων 
του, έχει δικαίωμα πρόσβασης στα αρχεία των Υπηρεσιών 
της Ελληνικής Αστυνομίας, ύστερα από ενημέρωση των 
προϊσταμένων των Υπηρεσιών αυτών. Επίσης μπορεί να 
ζητεί πληροφοριακά στοιχεία, που σχετίζονται με την απο¬ 
στολή της εν λόγω Διεύθυνσης και με σκοπό την υποβοή¬ 
θηση του έργου της, από άλλες κρατικές αρχές, οργανι¬ 
σμούς και επιχειρήσεις κοινής ωφέλειας, Ν.Π.Δ.Δ. και ορ¬ 
γανισμούς τοπικής αυτοδιοίκησης, που οφείλουν να παρέ¬ 
χουν τα στοιχεία αυτά (άρθρο 18 παρ. 6 του Ν. 1481/ 

1984). 

14. Ο Διευθυντής της Διεύθυνσης Αντιμετώπισης ειδι¬ 
κών Εγκλημάτων Βίας είναι Ταξίαρχος ή Αστυνομικός 
Διευθυντής. Η Διεύθυνση αυτή εφοδιάζεται με τα απαι- 
τούμενα, για την εκπλήρωση της αποστολής της, σύγ¬ 
χρονα επιστημονικά, τεχνικά και υλικά μέσα. 


15. Με τις διατάξεις του παρόντος διατάγματος δεν θί¬ 
γονται οι αρμοδιότητες που έχουν, από τις υφιστάμενες 
διατάξεις, οι Υπηρεσίες της Αστυνομίας, σχετικά με τη 
διαχείριση θεμάτων αντιμετώπισης των ειδικών εγκλημά¬ 
των βίας (τρομοκρατικών ενεργειών). 

16. Όπου στις κείμενες διατάξεις αναφέρεται Υποδιεύ¬ 
θυνση Αντιμετώπισης Ειδικών Εγκλημάτων Βίας νοείται η 
Διεύθυνση Αντιμετώπισης Ειδικών Εγκλημάτων Βίας. 

Άρθρο 10 

Καταργούμενες διατάξεις 

Από την έναρξη ισχύος του παρόντος διατάγματος κα- 
ταργούνται οι διατάξεις των παραγράφων 4, 5, 6, 7 και 8 
εδαφ. α', γ', ε' και ζ'του άρθρου 8 του Π.Δ.95/1987, όπως 
τροποποιήθηκαν και συμπληρώθηκαν με τις διατάξεις των 
άρθρων 2 του Π.Δ. 454/1988 και 1 παρ. 4 του Π.Δ. 191/ 
1991. 

Άρθρο 11 
Έναρξη ισχύος 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως, 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 25 Σεπτεμβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟ ΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΙΩΣΗΦ ΒΑΛΥΡΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



